নাওয়া-খাওয়া মাথায় উঠেছে এই দুই অভিনেত্রীর। দিনরাত শ্রীদেবীর ভিডিও দেখছেন। তাও আবার মিস্টার ইন্ডিয়া ছবির। সেই বৃষ্টি, লাল শিফনের অমোঘ হাতছানি। হাওয়া হাওয়াই নাচের সময়ে কী অপূর্ব ভঙ্গিমা। ভাবছেন এরা দুজন কে? বিদ্যা বালান আর নেহা ধুপিয়া। শ্রীদেবীর "হাওয়া হাওয়াই" গানটির তালে তালে নাচবেন তাঁরা। 
কেন? তুমহারি সুলু ছবির জন্য তাঁরা দুজনে আবার ফিরিয়ে আনছেন শ্রীদেবী ম্যাজিক। দুজনে একসঙ্গে নাচছেন বেদম। মহড়া দিচ্ছেন আর ছবিও টুইট করছেন। আজকাল নিশাচর হতে হয়েছে দুজনকেই। বিদ্যা তো প্রথম থেকেই রাত জেগে কাজ করতে ভালবাসেন। দুজনের টাইমিং কিছুতেই মিলছে না। তাই সিদ্ধান্ত, রাতেই গোপনে বসবে নাচের আসর। ভিডিওতে শ্রীদেবী, ঘরে বিদ্যা, নেহা!
দিনের বেলা অবশ্য ঘুম দিচ্ছেন তাঁরা। বলাই বাহুল্য! আর কী করছেন শ্রীদেবী? জুলাইয়ের প্রথম হপ্তায় মুক্তি পাচ্ছে তাঁর ছবি-মম। দেখে নিন সদ্য মুক্তিপ্রাপ্ত এই গানটি-
 
ভিডিও দেখুন

‘মম’ ছবির ট্রেলারে শ্রীদেবী